Joachim Knoph

Joachim Knoph (født 4. september 1979 i Oslo) er en norsk pianist og komponist.


== Bakgrunn og utdanning ==
Knoph er utdannet ved Norges musikkhøgskole, Musikhögskolan i Malmö/Barratt Due Musikkinstitutt, Ecole Normale de Musique Alfred Cortot, Paris, i tillegg til et studieopphold ved Guildhall School of Music and Drama i London. Blant hans lærere var Einar Steen-Nøkleberg, Jiri Hlinka, Nelson Delle-Vigne Fabbri og Caroline Palmer. Han har diplomeksamen i klavér fra Musikhögskolan i Malmö/Barratt Due Musikkinstitutt, og var på sin diplomeksamen solist med Kringkastingsorkesteret med Johannes Gustavsson (sv) som dirigent, i Prokofievs klavérkonsert nr. 1. 
Han har deltatt i flere masterclasses i Salzburg, Brussel, Paris og Visby, med blant andre Staffan Scheja, Håvard Gimse, Philippe Entremont, Aldo Ciccolini, Hans Leygraf og Dominique Merlet. Sin første undervisning fikk han av Helene Jensen, Wolfgang Plagge og Jens Harald Bratlie.  


== Karriere ==
Knoph har konsertert som pianist i mange land, blant annet Russland, Kina, Italia, Sverige, Tyskland, England, Kroatia, Makedonia, De forente arabiske emirater, Sør-Afrika og Belgia. Han har også spilt mye kammermusikk, særlig med strykere og sangere, inkludert utøvere som Vilde Frang, Catharina Chen, Arvid Engegård, Frida Fredrikke Waaler Wærvågen, Ann-Helen Moen, Aage Kvalbein. Knoph har urfremført et tyvetalls verk av norske komponister, ikke minst av Marcus Paus. Han har gjentatte ganger spilt på Edvard Griegs hjem Troldhaugen i Bergen, blant annet som «Ukens pianist», og medvirket ved festivaler som Hardanger Musikkfest, Hardingtonar og Gotland Chamber Music Festival (sv).
I 2016 ga han ut cd med Johan Kvandals komplette musikk for klavér solo på Grand Piano/NAXOS, til gode kritikker. Våren 2021 ga han ut en cd med sanger av Kvandal sammen med sopranen Isa Katharina Gericke på den norske labelen LAWO.  
I 2001, mens han ennå studerte på Norges musikkhøgskole, var han solist på cd med Kringkastingsorkesteret dirigert av Ari Rasilainen i to klavérkonserter av Flint Juventino Beppe (tidligere kjent som Fred Jonny Berg). 
Joachim Knoph har en rekke ganger opptrådt i tv og radio, senest i Henrik Skrams musikk til NRK TVs julekalender «Snøfall», sammen med Kringkastingsorkesteret dirigert av Matt Dunkley. 
Knoph har også en økende aktivitet som komponist, særlig innenfor kormusikk, etter studier med blant andre Wolfgang Plagge. Hans musikk er fremført av ensembler som «Ensemble 96», Norges Ungdomskor, Norges musikkhøgskoles kammerkor, Oslo Domkirkes guttekor, Bergen Domkirkes jentekor, Nidarosdomens jentekor, Bærum Vokalensemble, Kammerkoret NOVA, Vokal Vivo, Kvindelige Studenters sangforening. Musikken er fremført ved festivaler som Oslo Internasjonale Kirkemusikkfestival og Hardanger Musikkfest. Joachim Knophs musikk publiseres av Musikk-Husets Forlag A/S, samt hans eget forlag Grazioso Music Editions.  
Hans seneste verk "HOPE - A new ceremony of carols" ble urfremført i desember 2021, og har allerede vakt internasjonal interesse.  
Joachim Knoph har også komponert musikk til en rekke produksjoner for film og tv, gjerne i samarbeid med Magnus Murel i firmaet «Norwegian Sounds».  


== Priser og utmerkelser ==
Knoph er tildelt blant annet Ånun Lund Rej minnefond, YAMAHA music foundation award, Rønnings legat, Nils Larsens legat. Han ble tildelt arbeidsstipend fra Statens Kunstnerstipend i 2011. Vinner av Sparre Olsen-konkurransen 1996. Tildelt Gloppen Musikkfest festivalpris 2008. Han mottok "World of Walker" stipend fra Alan Walker i 2021.


== Medlemskap ==
Knoph er medlem av Tono, CREO, Komponistforeningen og NOPA. 


== Diskografi ==
2001 Flint Juventino Beppe: ABOUT MY GRANDFATHER
2009 Marcus Paus: Upperdog
2016 Johan Kvandal: Complete works for solo piano
2018 Joachim Knoph: Kaptein Ekdahls skonnert (Original motion picture soundtrack)
2021 Johan Kvandal: Å her møter mangt. Songs together with Isa Katharina Gericke (soprano) LAWO


==== Singler ====
2018 Joachim Knoph: Gather ye rosebuds while ye may


==== Deltar på ====
2007 Marcus Paus: Death passages2009 Marcus Paus: Det vilde kor2016 Henrik Skram: Snøfall2018 Kvindelige Studenters Sangforening: Som den gylne sol frembryter


== Verkliste, utdrag ==
Så tag mit hjerte i dine hænder (arrangement, SATB) (2022). Komponist: Sigrid Moldestad. Tekst: Tove Ditlefsen.
HOPE - A new Ceremony of Carols (2021) (SSA) Urfremført i Oslo 7. desember 2021 av Vokal Vivo, dir. Marianne Husby Berg.
Ljuvt klokkune kjimer frå himerik (2019/20) (SSAA) Tekst: Hans Henrik Holm
Ave Maria (2018) (SSAATTBB) Urfremført i Helsinki 13. oktober 2018 av Kammerkoret NOVA, dir. Tore Erik Mohn
Var inte rädd för mörkret (2018) (SSA/Orgel eller harpe) Urfremført av Bergen Domkirkes Jentekor, Sigurd Melvær Øgaard (orgel), dir. Eirin Beate Åserud-Løvlid. Harpeversjon urfremført av Vokal Vivo, Uno Alexander Vesje (harpe), dir. Marianne Husby Berg.
Så vakkert jeg kan vil jeg synge for deg (2018) (SSAA) Tekst: Ole Paus. Urfremført av Vokal Vivo, dir. Marianne Husby Berg
Missa Brevis (2018) (Kontratenor, blokkfløyter, cello, orgel) Urfremført av Bragernes Barokk
Konkylie (2017) (SATB) Tekst: Olav H. Hauge. Urfremført av Ensemble 96, dir. Nina T. Karlsen
Jeg synger min sang for vinden (2017) (SSAA) Tekst: Herman Wildenvey. Urfremført av Vokal Vivo, dir. Marianne Husby Berg
Ein blomstervang for din fot (2012/13/15) Seks sanger til dikt av Tarjei Vesaas
Quattro mani e un pianoforte (2012) (Piano 4-hendig) Medkomponist: Vanessa Donnelly.
Gather ye rosebuds while ye may (2011) (SATB) Urfremført av Oslo Domkirkes Guttekor, Marcus André Berg (orgel), dir. David Maiwald.
She walks in beauty (2009) (SSAA) Tekst: Lord Byron. Urfremført av Bærum Vokalensemble, dir. Anine Kruse Skatrud
I sing of a maiden that matchless is (2009) (SSAA) Tekst: Anon., ca. 1400. Urfremført av Bærum Vokalensemble, dir. Anine Kruse Skatrud
Bruremarsj (2004) (Hardingfele og orgel) Arrangert for kor SSAA og SATB (2016) av Idunn Vindspoll Arnesen. Urfremført av Norges Ungdomskor, dir. Marit Tøndel Bodsberg Weyde, og Kvindelige Studenters Sangforening, dir. Marit Tøndel Bodsberg Weyde


== Referanser ==


== Eksterne lenker ==
(en) Offisielt nettsted 
(en) Joachim Knoph på Internet Movie Database
Komposisjoner for kor